**PRACOVNÝ LIST**

**Opakovanie - Svetové náboženstvá**

Zopakujme si svetové náboženstvá, ktoré sme preberali na hodinách OBN.

**Čo je náboženstvo?**

* náboženstvo je uctievanie boha, v dávnej minulosti viacerých bohov
* je dôležitou súčasťou života väčšiny ľudí, snaží sa odpovedať na otázku, aký je zmysel ľudského života
* viera, že za dobré skutky na tejto Zemi bude človek raz odmenený a za zlé skutky potrestaný
* každé náboženstvo hlása, že človek by mal konať dobré skutky, voči ľuďom a všetkým ostatným tvorom na tejto planéte by sa mal správať ohľaduplne, s úctou a láskou

**Kresťanstvo**  

* najrozšírenejšie náboženstvo na svete
* viera v jediného Boha
* spája sa s osobou Ježiša Krista
* je považovaný za Božieho syna a Spasiteľa sveta
* vyznávači náboženstva – kresťania, symbol – kríž
* posvätná kniha – Biblia (Starý a Nový zákon)
* hlava katolíckej cirkvi – pápež (Benedikt XVI.)
* sídlo vo Vatikáne
* miesta bohoslužieb - kostoly, chrámy, katedrály
* sviatky – nedeľa, Veľkonočné sviatky, Vianoce

**Judaizmus** 

* viera v jediného Boha – Jahve
* vyznávači náboženstva – židia
* stále čakajú na príchod mesiáša (spasiteľa)
* Židovský národ pochádza od predka - proroka Abraháma
* symbol – šesťcípa Dávidova hviezda
* židovské sviatky: sobota (sabat), Jom Kippur – Deň zmierenia (najväčší židovský sviatok), Pesach - sviatok nekvasených chlebov, Roš hašana – novoročný sviatok (september)
* židovský chrám – synagóga
* posvätné knihy – Tóra a Talmud, písané hebrejsky

**Islam** 

* druhé najrozšírenejšie náboženstvo na svete
* viera v jediného Boha – Alaha
* a jeho proroka Mohameda, narodeného v meste Mekka (Saudská Arábia) roku 570
* veriaci - moslimovia
* nemajú kňazov, len svätých mužov a učiteľov
* posvätná kniha – Korán
* miesto modlitieb a bohoslužieb – mešita
* sluhovia v mešite – muezíni, 5x za deň zvolávajú veriacich k modlitbám z vežičiek - minaretov
* pútnické miesto – Mekka (aspoň 1x za život)
* islam povoľuje mať viac manželiek
* zakazuje piť alkoholické nápoje, jesť bravčové mäso a hrať hazardné hry
* Posvätný kameň – kába, ktorý musia pútnici v Mekke sedemkrát obísť v bielom odeve, ktorý pozostáva z jedného kusa látky.

**Budhizmus** 

* učenie Budhu, ktorý sa narodil v kráľovskej rodine okolo roku 560 pred Kr.
* vyznáva ho 300 - 500 miliónov ľudí
* náboženstvo bez bohov
* sám Budha nie je boh, ale osvietený človek
* viera v znovuvtelenie (reinkarnáciu)
* rozšírené hlavne vo východnej Ázii (Čína, Japonsko, Mongolsko, Tibet, Vietnam… )

**Hinduizmus** 

* patrí k najstarším náboženstvám na svete
* vzniklo v Indii, nemá zakladateľa
* hlavná trojica božstiev: Brahma (stvoriteľ), Višna (uchovávateľ) a Šiva (ničiteľ)
* často sú zobrazovaní s viacerými hlavami a rukami, čo symbolizuje ich moc
* viera v odplatu dobrých a zlých skutkov - karma
* viera v prevtelenie – reinkarnáciu (aj zvieraciu)
* nemá kňazov, len učiteľov a duchovných vodcov
* typická pre hinduistov je tolerancia (vzájomné rešpektovanie) aj úcta ku zvieratám
* kravy – sú posvätné zvieratá, zákaz konzumácie hovädzieho mäsa, strava hinduistov je prevažne vegetariánska